Augustus September primo weder compste van Iquan gedragen soo dat Intrum tot voorn tyt sonder aldaer iets merckelycx Inde negotie te connen verrichten sullen moeten stil sitten, Iquanwas met den Comban Int landt gereyst omme de oproerrige Boupynders te bevechten ende soude noch wel ses weecken wech wesen.
Do is bij de Hr Gouverneur putmans den Raedt In bedenckinge gegeuen offmen de ontdeckinge vande noortcust van china by d'E Hr Generael serieuselyck gerecommandeert met eennighe Joncquen als nu den bequaemsten tijt tot sulcx synde sal laeten geschieden ofte wel t'selue tot de comptste der schepen van Jaua surcheren alsoo nu swack van volck syn ende om de Joncquen naer eysch te mannen soude ons teennemael van mattroosen moetten ontblooten den Raet heeft goetgevonden t'selue noch veerthien daegen uyt te stellen omme te sien wat vanderinghe intrum vervallen mach Is verders op de meeninchnuldighe clachten zijnne gemelte E ter ooren gecomen van dat de chinesen dagelycx Int bosch seer graffeeren met het omhouwen van alle boomen soo wel Jonck als oudt sonder onderscheyt waer door de compe In cortten tyt niet alleen van timmer maer oock brandt hout soude ontblootet worden geresolueert de chineesen eeninghe bosschen om hout te mogen houwen aff te paellen ende aentewijsen met Interdictie dat de te Raemen Limiten niet mogen ouertreeden ofte dat in een amende van 12 Ra sullen vervallen.
Mitsgaeders dat de Joncquen Lican Laccam ende tancvya soo haest hier verschynt ende gelost is andermael naer china sullen vertrecken soo om steen als coopmanschappen Ingevalle eeninghe Ingecocht syn te haelen & dat den oppercoopman Paulus traudenius tot de compste van Iquan ofte naerder ordre op de custe van china sal verblyuen omme ons t'allen tyden met syn advys hoe dat de saecke daer staen te mogen dienen./ E vertreckt de Joncquen Lincan ende Laccam volgens genomen Resolutie weder naer de custe van chinaEe Arriveert alhier vande custe van china d'Joncque tancoya met steen geladen synde maer mede geen naerder tydingh bequaemen als Jonghst Pr.